གཞན་ཡང་།ས་གནས་འདིའི་སྟག་གཟིག་དང་སུམ་པ།ཕོ་བྲང་སྟེང་།སྤྲོ་སྣང་སོགས་ནི་མོ་བཟའ་རྒྱལ་མོའི་མངའ་ཁོངས་ཡིན་ཞེས་པའི་རྒྱུ་མཚན་ནི་ས་དེ་དག་གི་རི་ཆུ་དང་བཅས་པ་རྒྱལ་མོའམ་མ་རྒྱུད་སྤྱི་ཚོགས་ཀྱི་རིག་གནས་དང་འབྲེལ་བ་ཡོད་པའི་མིང་མང་པོ་ཡོད་དེ།རྒྱལ་མོ་རྔུལ་ཆུའམ་སྔོན་ཆུ་ཡི་ནུབ་ངོགས་ཀྱི་ཕོ་བྲང་སྟེང་གི་རི་མགོ་ལ་སྲིད་ཡག་བུ་མོ་ཞེས་པ་དང་།ཤར་ངོགས་ཀྱི་སྟག་གཟིག་སྡེའི་རི་ལ་རྒྱལ་མོ་གཞི་བདག་འབོད་པ།སུམ་པའི་རི་འདབས་ལ་རྒྱལ་མོ་བྲག་སྒང་ཞེས་མོ་བཟའ་རྒྱལ་མོའི་ར་འཚོ་ས་རེད་ཅེས་པ་དང་།ཐེངས་གསུམ་པར་སྤོས་པའི་རྒྱལ་སའི་རི་རྒྱུད་ལ་རྒྱལ་སྒོ་ལ་ཆེན་ཞེས་པ།སྟག་གཟིག་དང་སུམ་པ་གཉིས་བར་གྱི་གཉན་ལུང་རིང་ལ་རྒྱལ་མོ་ལུང་རིང་ངམ་མོ་སྟུ་ལུང་ཞེས་འབོད་པ་བཅས་ནི་རང་ཚོད་ཀྱིས་བཏགས་པའི་མིང་མ་ཡིན་པར་ས་གནས་དེ་གའི་ཡུལ་མི་རྣམས་ཀྱི་ཞལ་རྒྱུན་ལས་ཐོས་སོ།།